
„Se spune că deşi am trecut de-a 
lungul timpului prin 
Austro-Ungaria, 
România, Cehoslovacia, 
Ucraina Subcarpatică, Ungaria 
horthystă, Uniunea Sovietică 
roz (Rusia) şi azi, noi, românii 
ta din "Transcarpatia locuim în 
A Ucraina independentă, de fapt 
Sia) noi niciodată nu am plecat 


x 


de-acasă! 


m lon M. BOTOŞ 

APŞA DE MIJLOC 


CONCURSUL LITERAR „MIHAI EMINESCU” 
- Ediţia a X-a - 
(6 februarie 2016) 


Concursul literar "Mihai 
Eminescu” a avut loc în localitatea Apşa de 
Mijloc la data de 6 februarie 2016, raionul 
Rahău, Transcarpatia, Ucraina. 

Organizatori: Uniunea Regională a 
Românilor din Transcarpatia ”Dacia”, 
preşedinte lon M. Botoş, 

Şcoala medie Gr. I-III Apşa de 
Mijloc, director Ileana Şovac Statut: 
internaţional 

Manifestarea a început conform 
programului de dimineaţă. Şcoala Apşa de 
Mijloc a început să primească oaspeţii, 
primii fiind fraţii noştri de la Poroşcovo, 
raionul Perecin - o delegaţie formată din 
cinci persoane în frunte cu Vasile Lacatos. 
Amintim că localitatea Poroşcovo se află 
la o distantă de 200 km de vama Slatina- 
Sighet. 

După ora 10.00 delegaţii sosiți s-au 
îndreptat la biserica ortodoxă, unde 
preotul Gheorghe Alb a oficializat un 
parastas în memoria poetului naţional 
Mihai Eminescu. După părăstas au ajuns 
majoritatea delegaţiilor atât din 
Transcarpatia, cât şi din România şi 
regiunea Cernăuţi. 

La concursul literar au participat din 
Transcarpatia şcolile Apşa de Mijloc, 
Dobric, Plăiuţ, Biserica Albă din raionul 
Rahău. Din raionul Teceu au participat 
şcolile din localităţile Slatina, Apşa de Jos, 
Topcino, Strâmtura, Bouţu Mic, 
Cărbuneşti. De la Ujgorod, alături de noi 
au fost două studente. Sighetu Marmaţiei 
ne-a onorat cu o participantă de la Colegiul 


x 


Naţional "Dragoş Vodă”, Andreea Chis. 

Alături de elevii şcolilor româneşti au 
fost si cei mai mici eminescieni, un grup de 
copii de la Grădiniţa din Apşa de Mijloc. 

Numărul participanţilor la ediţia a X-a 
a fost de 117 copii. 

Concursul a fost onorat de delegaţiile 
sosite la invitația organizatorilor: 

Oradea, jud. Bihor a fost reprezentat 
de delegaţia sosită în frunte cu preşedintele 
Asociaţiei ”Morăriţa”, Moraru Tiberiu, 
alături au fost Petrilă Gheorghe, Matei 
Maria şi Bujor Cucu. 

Negreşti-Oaş, jud. Satu Mare ne-a 
onorat cu prezenţa d-nei Natalia Lazăr, 
directoarea Centrului Cultural. 

Valea Vişeului a fost reprezentată de 
prietenii prof. dr. loan Petrovai, prof. 
Măricuţa Petrovai, pr. loan Dunca şi Vasile 
Luţai, preot-poet. 

Sighetu Marmaţiei a fost reprezentat 
de cei mai apropiaţi fraţi: Todinca 
Gheorghe, directorul Muzeului 
Maramureşan, Chiş Timur, muzeograf, 
Boroica loan, cercetător ştiinţific si d-na 
Todinca Floare. 

Baia Mare, capitala Maramureşului a 
fost reprezentată de conf. Dr. Delia 
Suiogan, cercetător ştiinţific dr. Ilie 
Gherheş, prof. Cristina Gherheş. 
Delegaţia de la Colegiul Tehnic ”C. D. 
Neniţescu” a fost condusă de dl. director, 
prof. Meheș Adalbert, director adjunct, 
prof. Bud Maria, consilier educativ prof, 
Buhai Ramona, prof. documentarist Hojda 
lulea. Pentru prima dată alături de românii 


din Transcarpatia a fost şi dl. Prefect de 
Maramureş, Anton Rohian însoţit de 
doamna inspector Forvard Natalia 
reprezentantă a Inspectoratului Şcolar 
Maramureş. 

De la Cernăuţi a sosit o-delegaţie în 
frunte cu d-na Consul General Eleonora 
Moldovan însoţită de reprezentanţii 
Comunităţii româneşti din regiunea 
Cernăuţi. Toate delegaţiile sosite din 
partea şcolilor româneşti din Transcarpatia 
au fost însoţite de d-nii directori Dan Nutu 
- Plăiut, Ana Stan - Dobric, Mihai 
Clementiev - Biserica Albă, Ileana Şovac - 
Apşa de Mijloc, Larisa Dan - Grădiniţa de 
la Apşa de Mijloc, Mihai Opriş - Slatina, 
Gheorghe Botoş - Apşa de Jos, Rodica 
Camerzan - Topcino, Dumitru Buga - 
Strâmtura, Gheorghe Opriş - Bouţu Mic, 
Vasile Popovici - Cărbuneşti, Adriana Pop 
- liceul din Slatina. 

Cinste si onoare lor! 

Din partea Uniunii Regionale a 
Românilor din Transcarpatia ”Dacia” 
toate şcolile au primit câte o mică donaţie 
de carte. 

Juriul Concursului a fost desemnat 
din cadre profesionale din România 

Dr. Natalia Lazăr - preşedinte, 
Negreşti Oaş, 

Dr. Delia Suiogan - membru, Baia 
Mare, 

Dr. loan Petrovai - membru, Petrova, 

Tiberiu Moraru - membru, Oradea, 

Buhai Ramona - membru, Baia Mare. 

In numele Concursului literar "Mihai 


Apşa de Jos 


Eminescu”, ediția a X-a au fost primite 
următoarele mesaje din partea 
mănătoarelor instituţii: 

Ambasada României în Ucraina - 
Cornel lonescu, ambasador, 

Direcţia Judeţeană pentru Cultură 
Bihor - Lucian Silaghi, director executiv, 
Revista ”Familia” - loan Moldovan, 
director. 

Parteneri: Primăria municipiului 
Sighetu Marmaţiei 

Muzeul Maramuresan 

Biblioteca Judeţeană "Petre Dulfu” 

Primăria şi Centrul Cultural Negreşti 
Oaş Asociaţia ”Morărita” Oradea 

Consulatul General al României de la 
Cernăuţi Parteneri mass-media: Publicaţia 
"Apşa”, Graiul Maramureşului, Gazeta de 
Maramureş, Televiziunea de Stat - Tisa, 
Transcarpatia, Televiziunea Baia Mare, 
Toc Press - Bucureşti. 

La această manifestare de suflet 
câştigătorii au fost toţi românii care au fost 
prezenţi. 

Au lipsit şcolile: 

Școala medie Gr. I-II, Podişor, director 
Larisa Covaci 

Şcoala medie Gr. I-II, Bouţu Mic, 
director lon Alb Şcoala medie Gr. LII, 
Valea Malului. 

Doresc să mulțumesc din suflet d-nei 
director Ileana Şovac de la Apşa de Mijloc 
pentru curaj şi pentru omenia pe care le-au 
simţit toţi participanţii. 


m ION BOTOŞ 


2. anul 2016 


La Apşa de Mijloc, în Maramureşul Istoric din dreapta Tisei. 
Deceniul mărturisirii eminesciene 


__ Concursul literar ,,Mihai 
Eminescu“ ediţia a X-a, eveniment 
dedicat trecerii a 166 de ani de la naşterea 
marelui nostru poet naţional, a fost 
marcat sâmbătă, 6 februarie 2016, prin 
desfăşurarea ediţiei jubiliare, în cea mai 
mare şcoală românească existentă astăzi 
în Maramureşul Istoric din dreapta Tisei 
(Ucraina), o şcoală cu peste cincisute de 
elevi. Au onorat cu prezenţa d-na 
Eleonora Moldovan, Consulul General 
al României la Cernăuţi, dl. Anton 
Robhian, prefectul judeţului Maramures, 
delegaţii din Oradea, Satu Mare, 
Sighetul Marmaţiei, Baia Mare. 


Pulsul ceasurilor de cinstire a creaţiei 
poetului naţional ! 


Manifestările au debutat prin 
„parastasul“ întru cinstirea poetului 
Mihai Eminescu, la Biserica Ortodoxă a 
Satului Apşa de Mijloc, preot Gheorghe 
Alb. Corul femeilor apşene, înalță 
rugăciunea creştină prin intonaţiile 
originale ale cântării răspunsurilor 
liturgice, străvechi, asemeni bisericii, 
cecetată la început de secol de savantul 
scriitor al unei mii (Şi una !) de cărţi, 
marele cărturar şi istoric al tuturor 
românilor, Nicolae Iorga. 

Forfota participanţilor la 
concurs, elevii şcolilor celor 
cincisprezece localităţi majoritare sau 
minoritare ale românilor maramureşeni, 
uitaţi de istorie în ţară străină: Strâmtura, 
Dobric, Bouţu Mare, Bouţu Mic, Apşa de 
Mijloc, Topcino, Biserica Albă, Slatina, 
Ocna Slatina, Cărbuneşti, Apşa de Jos, 
Plăiuţ, Podişor, Valea Malului, Peştere, 
aminteşte de vacanţa abia încheiată. 
Lângă ei colegi de la şcolile din Boian şi 
Cernăuţi. Au emoţii vizibile cu toţii, 
băieţi şi fete, îmbrăcaţi în porunca sfântă 
a portului popular maramureşan. Ştiu de 
acasă, de la părinţi şi dascăli, importanţa 
participării la concursul de recitare al 
poeziei eminesciene, de cinstea pe care 
trebuie să o aducă prin rostirea lor 
şcolărească, meteorului mistuit pentru a 
lumina românismului şi a universului 
românesc, nemuritorul nostru, Mihai 
Eminescu. Preşedintele Uniunii 
Regionale a Românilor din 
Transcarpatia „Dacia”, dr. lon M. Botoş, 
deschide manifestarea culturală, 
acordând cuvântul de salut consulului, 
prefectului, conducătorilor de delegaţii. 
Anunţă componenţa juriului condus la 
ultimele ediţii de d-na. Natalia Lazăr, 


directorul Centrului Cultural Negreşti- 
Oaş şi poetul Ion Petrovai precum şi 
ordinea intrării pe scenă a concurenţilor, 
deschiderea expoziţiei de carte dedicată 
poetului nepereche... Sunt patru ceasuri 
de rostire a poeziei eminesciene 
măsurate atât prin calitatea interpretativă 
a concurenţilor, a portului şi originalității 
costumului popular întrerupte doar de 
intrarea şi ieşirea din scenă, fireasca 
emoție a rostirii publice, poate uneori de 
uitarea unui vers... 


Elevi artişti, în consacrare: Anghelina 
Iovdii, Lenuţa Țubera, lon Zmerega! 


Intre cei peste o sută de elevi 
participanţi la concurs, nepotul 
dascălului care a făcut cinste o viaţă 
întreagă învăţământului românesc 
maramureşan (profesorul pensionar lon 
Zmerega !), a impresionat spectatorii şi 
juriul obţinând locul doi în concurs. 
Când a început să recite poezia 
„Somnoloase păsărele“, la cei şese 
anişori ai săi, cu o voce convingătoare şi 
puternică, a sporit bucuria celor cărora le 
poartă neaoş numele... Lenuţa este fata 
(eleva!) care înţelege nativ misterul 
versului eminescian: recită dezinvolt, 
trăind şi născând public emoția ei, cu 
şuviţe miclene ascunzându-şi chipul în 
profunzimea recitării, şi cu ochii 
cecetând cu viclenie frământarea unui 
suflet... Cu joacă de fior, de gingăşie şi 
cuvânt, a vrăjit sala, a derutat juriul, 
zâmbind nevinovat. Un talent promițător 
al luceferilor... 

Anghelina, mereu premiantă a 
Școlii din Apşa de Jos, participă la acest 
concurs de la prima ediţie. Este pregătită 
pentru scenă la Şcoala Populară de Artă 
din Sighet. Frumoasă de-ţi taie 
răsuflarea, ştie toate strofele poemului 
„Luceafărul”. Acum cântă din 
Eminescu, apoi impresionează 
culminând, cu poezia: „Ce-ţi dores eu ţie, 
dulce Românie?“. A impresionat prin 
recitare cu doi ani în urmă, în faţa statuii 
lui Eminescu din Oradea, recitându-l în 
limbile română, ucraineană, rusă. La 
Ujgorod de curând, la toate serbările 
şcolii, dovedeşte simţul ei artistic 
inegalabil, model colegilor, un talent 
scenic depăşind de mult vârsta 
adolescentină încă, o adevărată vedetă! 

Ce-ţi doresc eu ţie, dragă 
Anghelină, e să nu uiţi niciodată, suflarea 
maramureşană a dulcelui grai 
maramureşan, pe care îl ai în fiinţa ta. Să 


Fondator: Uniunea Regională a Românilor din Transcarpatia „Dacia” 
Str. Borcaniuca, 17, Apşa de Jos, r-n Teceu, Regiunea Transcarpatia, 


păstrezi gingăşia şi modestia copilului 
care încă eşti, acolo unde, cu siguranţă 
vei ajunge! 3 

Nota bene a concursului pentru 
delegaţia românilor din Poroşcovo, 
reprezentanţii vlahilor din pădurile 
Munţilor Tatra, trăitori aproape de 
granița Ucrainei cu Slovacia, la douăsute 
de kilometri de frontiera românească de 
la Sighet. Urmaşi ai grănicerilor români, 
astăzi se luptă cu multe lipsuri, nu au 
şcoală, muncesc doar la pădure, familiile 
au câte cinci şase copil, aceştia 
reprezentând aproape 60% din populaţia 
satului. Copiii, însoţiţi de prietenul 
Vasile Lacatoş, îmbrăcaţi în straie albe 
încrustate de cruciuliţe colorate au 
recitat din Eminescu fără greşeală, 
umezind ochii spectatorilor cu o cântare 
bisericească românească... Te rog ai 
milă de viaţa lor, Mântuitorule! 


Mesaje bihorene adresate 
concursului! 


Pe mesele din preajma juriului, 
frumos rânduite, cărțile care urmează să 
fie acordate drept premii, fac cu ochiul 
participanţilor. Distinctive, îmbrăcate în 
catifea, patruzeci de plachete aniversare 
inscripţionate în metal, sidefând chipul 
tânărului Eminescu într-un hrisov al 
identităţii, mărturisit prin cele zece ediţii 
împlinite ale concusului. Felicitări 
doamnă director Natalia Lazăr, pentru 
ideea frumoasă şi realizarea ei practică. 
Rămânem recunoscători şi fericiţi 
păstrători ai acestui însemn de maturitate 
a concursului literar, de respectul şi 
prețuirea creaţiei eminesciene, aici în 
România Mică, în toţi cei zece ani. 

„Sunt sigur că şi la Apşa de 
Mijloc, într-o admirabilă unitate de cuget 
şi simţiri, românii îl sărbătoresc pe 
Eminescu, cu toată lumina sufletelor lor. 

Suntem alături de voi, vă 
îmbrăţişăm frățeşte şi vă dorim multe, 
multe bucurii în tot ceea ce visaţi şi 
înfăptuiţi pentru numele Poetului“, a 
transmis concursului, poetul loan 
Moldovan, directorul revistei „Familia” 
din Oradea, mesaj însoţit de cărţi şi 
reviste pentru participanţi, dar şi de 
placheta omagial „Iosif Vulcan”, 
realizată anul trecut la sărbătorirea 
centenarului şi jumătate de la apariţia 
revistei „Familia”, de-acum un nou reper 
al Muzeului de Istorie şi Etnografie al 
Românilor din Transcarpatia unde se va 
păstra. 


„Direcţia Jude x 
Cultură Bihor vă felicită sl E SAUL 
ce faceţi întru „creşterea Li 
româneşti”, cum spunea poetul lenăchi li 
Văcărescu, ŞI Vă promite că vă E 
aproape în continuare. Instituţia noasti 
urmează ca în curând, pe baza un ă 
discuţii cu DI. Preşedinte Ion M. BOA or 
tipărească un număr din revista „Ap E 
la fel cum am făcut şi în ultimii E 5 
Ne-am bucurat să fiţi Danei 
Festivalului Naţional de Daria 
Obiceiuri „Asta-i datina străveche» et 
s-a desfăşurat în luna decembrie = 
Oradea, unde am fost deosebit de 
impresionați de modul în care Ştiţi să 
păstraţi moştenirea strămoşească şi 
costumele populare“, a fost mesajul d- 
lui. Director executiv Lucian Silaghi 
care a asigurat şi jerba delegaţiei 
bihorene. 


Mulţămim de invitare, frate Ion M. 
Botoş! 


La şapte din cele zece ediţii ale 
Concursului literar „Mihai Eminescu” 
au fost prezente şi delegaţiile bihorene 
pregătite de Asociaţia „Morăriţa”, Un 
exerciţiu de forță, pentru toţi cei care pe 
parcursul anilor, au constituit aceste 
delegaţii: poeţi, directori ai instituţiilor 
culturale bihorene, ai şcolilor bihorene, 
profesori, preoţi, istorici. 

Doamna Maria Matei a ridicat 
sala în picioare interpretând o suită de 
impresionante cântece patriotice! 

Artistul fotograf Gheorghe 
Petrila (fotoreporterul publicaţiei 
„Apşa”), dascălul pensionar Bujor Cucu, 
Tiberiu Moraru (conducătorul delgaţiei 
şi preşedinte al Asociaţiei „Morăriţa”), 
au fost cei care în acest an, la această 
ediţie a concursului, au „riscat“ 
anunţurile de gripă porcină din Ucraina, 
excesiv mediatizate de Ministerul de 
Externe român. 

Din partea delegaţiei bihorene 
au fost donate şcolii organizatoare a 
acestei ediţii aniversare (Şcoala Medie 
de Gradul I-III, Apşa de Mijloc) trei sute 
de cărţi pentru biblioteca şcolii. 

Depunerea jerbelor şi 
buchetelor de flori la statuia lui Mihai 
Eminescu din satul Biserica Albă, statuie 
de reper identitar a poetului în 
Maramureşul istoric din dreapta Tisei, ne 
apropie de drumul întoarcerii spre Țară! 


m Tiberiu MORARU 

Concursul literar "Mihai Eminescu” 
Ediţia a X-a 


AMBASADA ROMANIEI 


IN UCRAINA 
23 04424526) 
Fax -28044 23580 26 


Domnului lon Mihai Botoș, 


Preşedintele URRIT "Dacia” 


Stimate Domnule Botoş, 


Vreau să vă adresez sincere mulțumiri pentru invitaţia de, participare la Manifestarea Culturală 


“Concurs literar Mihai Emineseu - ediţia X”. Cu multă părere de râu vă aduc la cunoştinţă eă, din 
motive independente de voinţa mea, nu voi II alături de Dumneavoastră la;ediţia jubiliară a Concursului, 


dar sunt convins ea la unadin ediţiile următoare-ne vom revedea cu toţii impreună 

Profit de ocazie să va felicit pentru praematismul acțiunilor şi spiritul exemplar în care se desfăşoară 
toate manifestările Dumneavoastră și să vi adresez sincere mulţumiri pentru aportul asociaţiei pe Care o 
conduceţi în organizarea acestui Concurs literar şi, în general, în promovarea valorilor româneşti în 
regiunea Transcarpatia 

Îmi exprim convingerea că, şi pe viitor, veţi demonstra aceeași dedicație în vederea realizării proiectelor 
culturale importante pentru comunitatea românească cu scopul conservării Identităţii şi spiritualităţii 
noastre. De asemenea, lini exprim speranţa, ca un rol aparte al asociaţiei pe care o conduceţi va fi acela 
de â se.constitui în liantul cunoaşterii reciproce între poporul român Şi ucrainean, 

In încheiere, aş vrea, să adresez Mulţumiri tuturor românilor din Transcarpatia pentru contribuţia pe dâre 
o aduc zi eu zi la păstrarea şi afirmarea valorilor, tradiţiilor şi culturii româneşti 

Vă urez tuturor LA MULŢI AM! 


Cu deosehiţă stimă şi prietenie, 


"AA 


Come IONESCU 


Ambasador 


Direcţia Judeţeană pentru Cultură Bihor vă felicită pentru tot ceea ce faceţi pentru 


“creşterea limbii româneşti”, cum spunea poetul lenăchiţă 
promite că vă stă aproape în continuare. 


Văcărescu, şi vă 


Instituţia noastră urmează ca în curând, pe baza unor discuţii cu DI. Preşedinte lon 
Botoş să tipărească un număr din revista “Apşa”, la fel cum am făcut şi în ultimii 


doi ani. 


Ne-am bucurat să fiţi oaspeţii Festivalului naţional de datini şi obiceiuri "Asta-i 
datina străveche”, care s-a desfăşurat în luna decembrie la Oradea şi am fost 
deosebit de impresionați de modul în care ştiţi să păstraţi moştenirea strămoşească 


şi costumele populare. 


Vă 
câte ori drumurile Dumneavoastră trec prin România. 


LA Mulţi Ani! cu sănătate şi bucurii. 


Vă îmbrăţişez cu drag, 


Lucian Silaghi 
Director executiv g. 
as i)! 


aşteptăm din nou cu drag la începutul verii la Oradea şi la Băile Felix şi ori de 


7 POE 


Bragi Prieteni, 


Sărbătorirea lui MiMai Emit eseu - poetul tuturor românilor de 
pretutindeni - îmi oferă plăcutul prilej de a vă transmite un salut din 
partea revistei „Familia”, cu bucuria de a lăsa inimile noastre să 
trăiască emoția unei întâlniri sub semnul memoriei eminesciene. lu 
„Familia” debuta - în martie a acestui ani se împlinesc 150 de ani - 
adolescentul Minai Eminovici, căruia losif Vulcan, editorul revistei, 
avea să-i stabilească numele de poet pentru totdeauna: EMINESCU. 
Anul trecut am sărbătorit aici la Oradea împlinirea a 150 de ani de la 
înfiinţarea revistei, minunat prilej de întâlnire cu mari scriitori români 
care , mărturisit sau nu, sunt devotați operei poetului nostru naţional. 
Sunt sigur că şi la Apşa de Mijloc, într-o admirabilă unitate de 
cuget și simţiri, românii îl sărbătoresc pe Eminescu eu toată lumina 
sufletelor lor. 
Suntem alături de voi 
bneurii în tot ceea ce 


vă îmbrăţişăm frăţește și vă dorim miilte- multe 
visaţi şi înfăptuiţi pentru numele Poetului. 


Cu drag, 

loan MOLDOVAN 

Director al Revistei „Familia” 
) 


Oradea, 5 februarie, 2016 Ta 


Concursul literar „Mihai Eminescu”, ediția a X-a 


Apşa de Mijloc - premii 


Grădiniţa din Apşa de Mijloc 

Grupul din Poroşcovo 

Şcoala din Biserica Albă (colaj literar) 

Anghelina lovdii şi Andreea Chiş - duet intemaţional 


ji 
2. 
3. 
4. 


Interpretare muzicală: 

1. Fedoreac Silvia (Cernăuţi) - premiul 1 

2. Chiş Andreea (Sighetu Marmaţiei) - premiul 1 

3. Dan Carolina (Plăiuţ) - premiul | 

4. Marina Mihai (Strâmtura) 

1. Borca Maria (Bouţu Mic) - premiul | 

2, Opriş Elena (Apşa de Jos) - premiul al II-lea 

3, Vlad Carolina (Plăiuţ) - premiul al 1-lea 

4. Smerega lon (Cărbuneşti) - premiul al II-lea 

5. Migăli Ariana (Apşa de Mijloc) - premiul al II-lea 
Opriş Alina (Lopeino) - premiul al Il-lea 
7. Dechet Daniela (Plăiuţ) - premiul al II-lea 
Grin Augustina (Slatina) - premiul al II-lea 
9. “Ţubera Lenuţa (Apşa de Jos) = premiul al I-lea 
10, Marina Mihai (Apşa de Mijloc) = premiul al II-lea 
11. Govorean Tatiana (Cernăuţi) = premiul al II-lea 
12, Cozub Ileana (Apşa de Mijloc) - premiul al III-lea 
13, Melinicova Adriana (Topcino) = premiul al III-lea 
14, Siman Alina (Apşa de Mijloc) - premiul al II-lea 
15, Şuşea Ileana (Ujgorod) 


2, 


Dramalizare: 


Scoala din Cârbunești - premiul | 


Directorii şcolilor româneşti din dreapta Tisei Consulatul 
general al României la Cernăuţi Delegaţiile: Bihor, Baia 
Mare, Cernăuţi, Sighetu Marmaţiei 

- Muzeul din Transcarpatia 

- Alte personalităţi prezente 


4. anul 2016 


Prietenului 
meu 
Taperescu 


m I.D. Liberescu 
Ziarul „Curentul” Vişeu de Sus 
23 ianuarie 2016 


Umoristul 

Este neastâmpărat 

Cu gesturi ca de actor, 
De „Pupăză” a uitat, 
Insă nu şi de... umor! 


Mustaţa 
A purtat barbă demult, 


Dar de unguri i-a plăcut 
Și s-a dotat cu...mustaţă! 


Informatorul 

In „Graiul de Maramureş” 

E informator subţire, 

Scoţând tot ce e sub preş, 
Doar „pornind de la o ştire”!!! 


Cu zâmbete 

Fiindcă râde zgomotos, 
S-a gândit că-i mai lejer 
Să se râdă mai sfios 

La „zâmbete în Prier” 


Satiricul 

Critică la orice pas: 
Fapte, gesturi, caractere, 
Dar îşi va găsi un naş 

Şi atunci va fi... durere!!! 


Leatul 
Este leat cu Liberescu: 
Din acelaşi an şi lună, 


Brumată, scurtă şi creaţă... 


De-acum este Țaperescu...! 
„Cin! se-aseamănă... se-adună!!! 

SFÂNTUL IOAN COLIBAȘUL ŞI MIHAI EMINESCU (15 ianuarie 2016) 


lată un prilej măreț, ce va rămâne-ncrestat 

In „„Curentul” de Vişeu..., de multă lume-aşteptat: 
O mare aniversare a Marelui Eminescu, 
Sărbătorit cu mult fast în satul lui Filipaşcu! 


Prin urmare-n Petrodava, la mijlocul lui Gerar, 
Pentru-a patruzecea oară, se-ntâlnesc oameni cu har, 
Să revadă, să primească, să pună pe-un piedestal, 
Chipul Domnului Mihai, a poetului Total! 


Reporterul Liberescu este invitat şi el 

Ca să vadă, să observe, să cârcotească niţel... 
Şi să scrie în „Curentul” tot ce se va derula 
Cu acest măreț prilej şi..., corect va relata! 


Şi astfel cu Ţailuescu, scriitor din Uniune, 

Va sosi la Petrodava, la Marea Reuniune, 
Dedicată totalmente, cu mult respect şi-admirare 
Pentru Marele nost' Geniu, preacinstit de fiecare! 


In Jeep-ul său japonez, Țailuescu mai primeşte 
Pe un consacrat poet: Banciuescu se numeşte!!! 
Din Vişeu de Jos mai vine, încă un tânăr poet, 
Se pare, e ucenic la Bănciuescu-n... secret! 


În Jeep e cald sufocant, cum dă şoferul... mereu, 
Iar poetul consacrat, se dezbracă la jerseu!!! 
„..Vom ajunge însă bine la Biserică devreme, 
Mai bine să așteptăm, liniştiţi, fără probleme! 


Şi suntem întâmpinați chiar de organizator: 
Doctor, dascăl, pătrovan, suflet nobil, jertfitor! 
E, pentru neavizaţi, profesorul Trovaipescu, 

Un străjer l-astă Cetate, un far al lui Eminescu!!! 


În faţa Bisericii mai suntem întâmpinați 

De Parohul Cuviescu și sincer îmbrăţişaţi! 
Însă, până va începe parastasul anunţat, 

Mai este destulă vreme..., aşa că-i de aşteptat. 


Trovaipescu ne invită la un ceai sau o cafea... 

Laicii se conformează, preoţii însă ar vrea 

Să aştepte-n spaţiul sacru, momentul slujbei solemne, 
Căci aici e locul lor, nu-n umbra unei... taverne! 


În Biserică e rece, dar Cuviescu pornește 

Moderna lui instalaţie cu gaz, care încălzeşte 
Instantaneu, spaţiul mare al locaşului de cult, 
Atmosfera e plăcută, nici prea frig și nici cald mult!!! 


De la Sfânta Episcopie vine, cum este firesc, 
Consilierul cultural, ca reprezentant lumesc..., 
„„A lumii sacre-a poeziei, a sufletului înălțat 
Spre cele mai sfinte culmi, cu Dumnezeu aliat... 


Dânsul e protos la slujba Parastasului solemn, 
Împreună cu Parohul, cel băţos, aspru şi demn! 
Liberescu, Țailuescu și din Josani, lon-Vai, 
Sunt în soborul funebru, pomenindu-l pe Mihai! 


Apoi ia cuvântul grav şi cu voce răspicată 
Organizatorul care evocă această dată, 

Ca o mare zi din an, ce se-nscrie-n veșnicie; 
Ziua Marelui Geniu, va rămâne pe vecie!!!... 


Mai vorbeşte și Primarul, preotul Consilier, 

Apoi alţii..., dar cuvântă în grai vechi, un vechi străjer 
Al Maramureșului rupt, dar minunat conservat: 

E doctorul Toşboescu, un român adevărat |!! 


Biserica Albă 


(Reportaj) 
„Minunat este Dumnezeu întru Sfinţii Săi” 
(Psalmul LXVII, 36) 


EI spune că e uşor, ca să fii român în Ţară, 

Dar e greu cu acest nume, când locuieşti în afară! 
Ca dovadă de iubire faţă de Patria Mamă, 
Doamna Toşboescu cântă o minunată priceasnă! 


Apoi fiica lor recită, cu talent de actorie: 

„Ce-ţi doresc eu ţie, Dulce Românie!”... 

lată, am văzut cu toţii şi-am fost emoţionaţi, 

Că avem astfel de fraţi, maramureşeni curaţi...!!! 


Urmează un suav, sfânt... program cu copiii mici, 
Imbrăcaţi petroveneşte, cu sumane, cu opinci... 
Ei recită, apoi cântă versuri eminesciene, 

Sunt candizi şi drăgălaşi, perle maramureşene...! 


Şi Protopopul apare însoţit de Corcodel, i 
N-a ajuns la Parastas, nu e cu rasa pe el, i 
Normal, nici cu culion, doar cu-o scurtă îmbrăcat 
Şi stă ca simplu mirean, cu ei este confundat! 


Însă la poza de grup, de Cuviescu strigat, 

Lasă smerenia falsă şi-apoi se lasă pozat...!!! 
Apoi rămâne în grup, ca un eminescian: 

Din Clujul cultural vine, şi-i zicem Mişu-Clujan ! 


De la Biserică mergem la şcoală, cu mic cu mare, 
La focarul de cultură, în Sala de Informare, 

Dar şi de documentare, unde- asistăm fascinaţi 
La cuvântări elevate, a unor oameni tirtraţi! 


O arhitectă expune casele petroveneşti, 

Ca perle de-arhitectură, cum numai aici găseşti. 
Tot aici o pictoriţă, elevă-n clasa primară, 

Are o expoziţie simplă de pictură, pur rurală! 


Un istoric de al nostru, lansând o monografie 
A Pertodavei, vorbeşte elevat, ca toţi să ştie 
Că sunt multe documente de istorie locală, 

Ce trebuie scormonite şi-apoi scoase la iveală! 


S-a lansat încă o carte, care încă nu există, 

A blândului Banciuescu, care cu-o figură tristă, 
Recită din... altă carte, versuri albe-ntortocheate, 
Cu filozofii moderne, enigmatice, ciudate... 


„„Au cuvântat şi profesori şi preoţi şi ingineri 

Toţi titani ai zonei noastre, patria Dacilor Liberi!!! 
De remarcat a fost Unul, ce a vorbit râu... non-stop, 
Vorbire-poem-poezie, stilul lui... loan Es Pop!!! 


Elevii şcolii prezintă poezii eminesciene: 
Englezeşte, franţuzeşte, româneşte-petrovene. 
Încheie acest capitol, poetic simpozion, 

Tot cel care l-a deschis, lon cel cu papion! 


Are alură de domn din epoca pașoptistă, 

Cu barbă, cu plete crețe, o figură optimistă, 
Datorită lui există acest sfânt eveniment, 
Parcă e un hram creștin, el: parohul” eminent! 


Și ca la hram, cum ziceam, după rugă şi cântare, 
Urmează masa frăţească, cu băuturi şi mâncare! 
Iar tinerii petroveni, în costume strămoşeşti, 
Servesc la masă pe oaspeţi şi fete, dar şi băieţi! 


Fiindcă este zi de vineri este şi de post mâncare, 

Dar şi carne și cârnaţi, la cei ce au dezlegare!? 
Țaperescu - Banciuescu fac o poză... colosală, 

De pomină, căci apare un... Tândală şi-un... Păcală!!! 


În sfârşit, la masa noastră, vin un grup de dansatori: 
Imbrăcaţi petroveneşte, faine fete şi feciori! 

Și dansează cu talent..., apoi la un moment dat: 
Dialog de strigături, defecte-au satirizat! 


Se prind în horă frăţească apşenii şi petrovenii, 
Trovaipescu îi cuprinde..., iată maramureşenii! 
Chiar de ne desparte Tisa, sufletul de moroşan, 
Nimeni nu l-a despărţit... nu-l va despărţi „şohan”!!! 


lată, dragi cititori, azi a fost un crâmpei din Rai, 
În cetatea Petrodava, cu Eminescu Mihai! 

Tot în această zi este a unui sfânt pomenire, 
Numit loan Colibaşul, cu o sfântă vieţuire. 


Ziua lui de pomenire e-aceeași cu-al nostru sfânt, 
Numit Mihai Eminescu, fiul acestui pământ. 

EI e Sfântul poeziei, este Marele Luceafăr, 

Care străluceşte veşnic, luminos,sănătos, teafăr! 


Dacă nu-i canonizat, ca un sfânt din calendar, 

El e un Sfânt mult iubit, ca un geniu plin de har. 

Prin ceea ce a făcut, prin măreaţa lui lucrare, 

Are- un nimb de mare slavă, pentru toţi e un Sfânt Mare!!! 


Astfel că-n această zi, cu Sfântul Ioan Colibaşul 
Pomenim şi Sfântul nostru, Sfântul Mihai Românaşul. 
EI este mândria noastră aici şi-n Sfânta Cetate, 

Precis îl iubeşte Domnul şi l-a iertat de păcate! 


Dumnezeu se preamăreşte de sfinţii Săi preaiubiţi, 
Ei sunt marea Lui mândrie, a fiilor mântuiţi. 

Ei L-au lăudat în viaţă şi deplin L-au ascultat, 
Aşa c-au fost răsplătiți şi-n Ceruri i-a aşezat! 


Cei doi Sfinţi pe care astăzi i-am pomenit cu mult fast, 
Sunt la fel cinstiţi de Domnul, sunt modele de urmat. 
De-acum în fiece an, ne vom aminti în viaţă, 

De Marele Eminescu, în această zi măreaţă!!! 


Mă opresc aici, căci iată, a fost cam lung reportajul, 
Dar am vrut să cuprind multe, de-aceea-am avut curajul, 
Să scriu despre Eminescu, eu un reporter minuscul, 

Dar în ziarul „Curentul”, va rămâne-al lui fascicul!!! 


Critici, voi, ce veţi citi acest reportaj al meu, 

... nu-i decât o relatare, un simplu instantaneu... 
A unui eveniment scris în versuri populare, 
Dar izvorâte din suflet, aşa că îmi cer iertare ...! 


De cumva v-am plictisit sau v-am enervat puţin, 
N-am pretenţii de poet sau de reporter deplin! 
Spuneţi-mi dacă să scriu sau să nu mai scriu deloc, 
Să îmi pun pixul în geantă şi hârtiile pe foc! 


Vă mai spun încă ceva: ziarul meu e satiric: 
Critică şi cârcoteşte, şi „curentează” un pic, 
Dar nu se supără nimeni, ăsta e cusurul meu, 
Curentul e cu slabi volţi şi nu te scutură rău!!! 


P.S. 

Numele de personaje, pentru-a fi mai amuzant, 
Le-am anagramat şi-apoi puţin le-am românizat! 
Dacă nu vă descureaţi şi nu le descoperiţi, 
Intrebaţi-mă pe mine şi-aşa veţi fi lămuriţi! 


m REPORTER, 

loan Dunca Liberescu 
Ziarul „Curentul” Vişeu de Sus 
15 ianuarie 2016 


- Apşa de Jos - 


anul 2016 5. 


cea mai mare localitate românească 
din Transcarpatia - Ucraina 


Una dintre cele mai mari localităţi romaneşti a 
Maramureşului de altă dată este fără îndoială Apşa de 
Jos, aşezată pe malul drept al Tisei, de-a lungul raului 
Apşiţa. 

Urmele de viață omenească datează încă din 
epoca paleolitică (circa 50.000 de ani i. Ch.). Celebru 
este tezaurul de bronz datând de la sfârşitul mileniului II, 
format din 35 de obiecte care se află astăzi la Muzeul 
Regional din Ujgorod, descoperit pe dealul Beşicura 
Mică în anul 1926. Urme ale unei cetăţi din epoca dacică 
s-au descoperit şi pe dealul Beşicura Mare, unde circulă 
legenda că ar fi ascunsă o comoară. De-a lungul vremii 
dealul a fost brăzdat cu şanţuri de căutătorii de comori! 

În Evul Mediu localitatea a fost atestată sub 
diferite denumiri: A/sowapsa, Alsoabsa (1387, 1390), 
Apşa mediocris, Apșa superior, Apșa inferior, et tercia 
Apsa (1407), Alsoapsa, Kozepsewapsa, Absa (1492), iar 
în epoca mai nouă sub denumirea de Nizni Apsa, 
Dibrova. Localitatea a fost de-a lungul Evului Mediu 
predominant nobiliară. 

- 1387 noiembrie 25 - Apşa de Jos este 
menţionată documentar într-un act de donaţie al regelui 
Sigismund de Luxemburg, care dăruiește moșiile Iza și 
Apşa de Jos lui loan Românul, fiul lui Dragomir şi 
nepotul de sorăa lui Balc şi Drag. 

- 1406 decembrie 7 - regele Sigismund de 
Luxemburg a donat nobililor români loan, fiul lui Vlad, 
Vanna, fiul lui Vancia și Vania, fiul lui Slav moşiile Apşa 
de Sus (Verhnie Vodyane), Apşa de Mijloc şi a treia parte 
a moşiei Apşa de Jos care a fost din vechime în 
stăpânirea lor paşnică. 

- 1428 - preotul Vlahta din Apşa, nepot al lui 
Solovăstru Vodă din Sarasău. 


- 1450 - apar noi nobili ân localitate: Dan, Pop 
Costa, Todorfiul lui Mihai Zlaph. 

- 1456 - s-a făcut hotărnicirea moşiilor Apşa de 
Mijloc şi de Jos la cererea nobililor loan Hozyw, a lui 
Pop Costa şi Dănilă din Apşa de Mijloc, a lui Blasiu, 
Jacob şi Iwga din Apşa de Jos şi la porunca regelui 
Ladislau al V-lea. Granițele dintre cele două localităţi 
începeau de la muntele Cremeniţa unde se mai vedeau 
ruinele unei cetăţi din piatră. Sunt amintiţi şi munţii 4/so 
Apsa Havassa. 

- 1459 - loan Hozyu din Apşa este jude al 
nobililor. 

- 1460-1461 - Toma de Apşa este jude al 
nobililor. 

- 1520 - sunt amintiţi nobilii din Apşa de Jos: 
Blasiu Borka Mihai de Ieud (loody), Teodor Nyak, 
Gheorghe Hazin şi fiul acestuia Gheorghe, Mihai de 
Apşa de Jos şi fiul său loan, Toma şi loan Şandor. 

- 1526 - preotul Dominicus Pop din Apşa de Jos. 

- 1542 - consemnați nobilii de o sesie: loan 
Thywadar, Nicolae Pop, văduva lui Matei Wlasyn, 
Dumitru Poztolan, Grigore Hozzw, Havrila de Ieud, 
Gyody (loody), loan de Ilholcz, Andrei Cosma. 

- 1543 - pomenit popa Mikola care era nobil cu 
moșie. 

- 1554 - localitatea a fost bântuită de ciumă care 
a decimat mai multe familii de iobagi. 

- 1634-1637- consemnat popa loan. 

- 1664 - sunt amintiţi în localitate un număr de 
77 de nobili: Cotarlă, Buga, Borca, Hoszu, Benţe, Alb, 
Borza, Pop, Buzulaş, Ivaneţ, Filip, Fede, Kovaci, Birtoc, 
Turda, Vida, Condra, Mihali, Lazăr, Mușa, Hrinţe, 
Mihalca, Ciniţ, Buga, Pop Petraş, preot, Pop Gheorghe, 


preot, Deliţca Petraş, diacon. Sunt consemnate 3 mori şi 
9 iobagi: Bodnar, Luţilă, Dumnici, Lucaci, Hasici, 
Coteţ, Rubasz. 

Începutul veacului XVIII pomeneşte pe un 
Minei slavon, manuscris din Apşa de Jos pe 
arhiepiscopul Dosoftei şi Sirafim episcopul 
pravoslavnic al Maramureşului. 

- 1698 aprilie 17 - este amintit printre 
participanții la soborul mare al episcopului Iosif Stoica 
şi popa Ştefan din Apşa de Jos. 

Sfarşitul sec, XVII amintiți 4 preoți în sat, 
nobili: popa Ştefan, popa Pătraş, popa Chirilă. 

- 1715 -pomenit in Apşa de Jos popa Ilie. 

- 1720 - în Apşa de Jos sunt inregistraţi 21 de 
nobili şi 9 iobagi. 

- 1740 - în Maramureş a bantuit iarăşi ciuma, în 
Apşa de Jos ciuma fiind adusă de un localnic care a trăito 
perioadă la Satu Mare. Au murit mai mulți oameni iar 
foarte mulţi s-au refugiat. 

- 1750 - amintit transportul sării cu plutele sau 
bărcile pe Tisa şi implicarea locuitorilor din Apşa de Jos 
în acest proces. 

- 1751- consemnați preoții Gabriel Simon, 
Mihail Kantor, loan Roman şi 4 diaconi: Petru loody, 
Ilie Lazăr, Gheorghe Marina, Lazăr lanoş. Existau 267 
locuitori apți de impărtăşire și 63 de noi veniți. 

Biserica era din lemn cu acoperiş de şindrilă, 
frumoasă, și în stare bună, pictată şi binecuvantată de 
episcopul ortodox al Maramureşului losif Stoica (1690- 
1711). 

- 1762 august 23 - în parohia Apșa de Jos era 


preot Ştefan Karaszkevics caracterizat ca „„beţiv, 
certăreţ și dansator”. 

- 1765 - pomenit preotul Vasile 
Cionca. 

- 1766-1769 - pomenit preotul 
Vasile Şelever. 

- 1767 - generalul austriac 
Caraccioli consemnează existența în 
Apşa de Jos a 200 de case, 726 locuitori , 
din care 225 bărbaţi, 230 femei, 126 
băieți şi 145 fete. Locuitorii erau romani, 
aveau 1 preot şi 3 diaconi și un cantăreţ 
de strană. Mai erau trei evrei care 
arendaseră trei craşme unde vindeau vin 
Şi ţuică. 

- 1770 -1774 - conscripţiile 
urbariale menționează existența in Apşa 
de Jos a 28 de nobili personalişti și 47 
nobili taxalişti sau expensalişti: 
Mihalyko, Buga, Borka, Philip, Vlad, 
Vida, Popilian, Moiş, Erd6, etc. 

- 1788 - în localitate existau 26 
de capi de familie iobagi. 

- 1792 - localitatea avea 796 
suflete iar preot era Pantelimon Volosan. 

- 1797 - existau în localitate 5 
nobili cu posesie, 80 de nobili cu 1 sesie, 
15 nobili fără avere, 2 preoți. 

- 1799 - parohia Apşa de Jos avea 
1073 suflete. 

Preoţii erau Pantelimon 
Volosan, de 44 ani, preot de15 ani, era 
căsătorit cu 7 copii şi Petru Opriş, de 36 
de ani, preot de 9 ani căsătorit cu 2 copii. 

- 1799 iulie 10 - Pe un Liturghier 
tipărit la Sibiu în 1798 apare paroh în 
Apșa de Jos Pantelimon Volosan. 

- 1799 iulie 10 - într-un 
document al episcopiei de la Mukacevo 
apar parohi in Apşa de Jos, Pantelimon 
Volosan, de 44 ani, preot de 15 ani, 
căsătorit cu 7 copii şi Petru Opriş de 36 
de ani, preot de 9 ani, căsătorit cu 2 copii. 

Sfarşitul secolului XVIII 
începutul veacului al XIX-lea localitatea 
avea 302 case, 1226 grecocatolici, 10 
romano-catolici, 81 evrei. Limba vorbită 
era cea română. 

- 1806 - preoţi în Apșa de Jos 
Pantelimon Volosan in parohia de jos 
(786 de suflete) şi Opriș Petru în parohia 
de sus (646 suflete). 

- 1814 - în primul Șematism al 
episcopiei de Mukacevo localitatea Apşa 
de Jos este menţionată cu două parohii: 
Suseni cu 733 credincioși, fără preot și 
Joseni cu 755 de credincioși , preot Paul 
Ivasko. 

- 1816 - parohia de Sus din Apșa 
de Jos avea 738 credincioși, iar parohia 
de Jos avea 796 suflete (administrator 
Paul Ivasko). 

- 1833 - parohia de Jos înființată 
în 1776 avea 880 de credincioși iar 
Parohia de Sus avea 941 suflete (preot 
Grigore Mihalyi). 

- 1839 - parohia de Sus avea 989 
credincioşi (preot Grigore Mihalyi). 
Parohia de Jos avea 909 suflete (nu avea 
preot). 

- 1850 - parohia de Jos avea 876 
credincioşi, preot Vasile Papp. Parohia 
de Sus avea 1133 

credincioși, preot Grigore 
Mihaly. 

- 1851 - localitatea este descrisă 
în „Dicţionarul geografic al Ungariei” a 
lui Fenyes Elek ca sat romano-rusin (0 
confundă cu Apșa de Sus), așezat la o oră 
distanță de Sighet, avand două parohii și 


1654 greco-catolici, || romano catolici, 
57 evrei. 

- 1854-1860 - preot în localitate 
a fost Mihail Pavel. 

- 1864- într-un chestionar trimis 
academicianului Pesty Frigyes de către 
conducerea localităţii sunt amintite 
principalele toponimice din hotar 
precum şi semnificaţiile lor: Boţcou 
(faneață şi teren defrișat din păduri 
seculare) vine de la pârâul Boţcău care se 
varsă în Apşiţa; Valea Sladi (fâneaţă şi 
teren agricol) vine de la pârâul cu acelaşi 
nume care se varsă în Boţcou; Bouţul 
Mare și Mic (fâneaţă și teren cultivat cu 
sapa) la două ore de comună în mijlocul 
unei păduri mari. Sunt și case construite 
de oamenii săraci în urmă cu 15 ani. Tot 
aici se află Dealu între văi, un munte 
mare cu păduri seculare; Chechișu Mare 
şi Mic (fâneaţă şi teren arabil), numele 
vine de la pârâul Chechiș care taie în 
două câmpul; Valea Malului (fâneaţă şi 
teren cultivabil cu sapa), numele îi vine 
de la culoarea albă şi albăstruie a 
pământului; Râturi (faneaţă și arabil), de 
natură mlăştinoasă; Dumbrava (fâneaţă, 
arabil şi pășune). De aici izvorește Valea 
Câmpuşoarelor care în 1390 avea 
numirea de Valea Gâștelor (Ludpatak ); 
Beşicura, un deal înalt care în 1390 se 
numea dealul Hodea; Măgura, un munte 
înalt care în 1390 se numea Dealul 
Nemeş; Secel, fâneaţă şi teren arabil; 
Dealul Ursului, un lanţ de munți înalți, 
acoperiți de pădure seculară în care 
trăiesc urși şi porci mistreți; Chirva şi 
Măgura, munţi acoperiţi cu pădure 
virgină; Ticera, pădure de stejar; Muntele 
Apeţea, păşune de vite şi oi pe timpul 
verii. 

De aici izvorește râul Apșiţa. 

- 1867 - 2 biserici de lemn 
(Sfântul Nicolae şi Sfântul Vasile) şi 2 
parohii: de sus (Suseni) cu 1128 de 
locuitori, paroh George Huban, parohia 
de jos cu 1337 credincioși - paroh Mihai 
Marina (Joseni). 

- 1877 - preoţi în Apşa de Jos 
erau Mihai Marina (Joseni) şi Gheorghe 
Huban (Suseni). 

- 1898 - în parohia de jos unde 
era o biserică de lemn din anul 1776 
având 1635 de greco-catolici, 2 calvini și 
410 evrei, administrator parohial era 
Vasile Ivașco. În parohia de sus (Suseni) 
era biserică de lemn datând din anul 1561 
cu 1806 greco-catolici, 6 calvini și 200 
evrei, preot Emil Huban. 

- 1913 - cu ocazia vizitaţiei 
canonice din anul 1913 episcopul Vasile 
Hossu găsește în Apșa de jos 6000 de 
suflete şi circa 1200 de case din care 300 
sunt așezate pe dealuri: „sunt oameni 
foarte frumoși, iar fetele sunt adevărate 
frumuseți. Îmbrăcămintea li-e cea 
îndătinată... Feciorii au, ca și la Apşa de 
Mijloc, pălării de păr, cu marginea cam 
de un lat de palmă. Poartă pieptare roșii”, 

Episcopul găseşte următoarele 
cărți la parohii: Parohia de Sus: 
Antologhion, Râmnic, 1737; Apostol, 
Blaj, 1802; Catavasier, Blaj, 1776, 
Evanghelie, Blaj, 1817; Liturghii, Sibiu, 
1805, Strastnic, Blaj, 1817, Triodion, 
Blaj, 1800; Parohia de Jos: Apostol, Blaj, 
1802, Evanghelia, Blaj, 1776, Minei 
romanesc manuscris, Minei slavon 
manuscris; Minologhion, Blaj, 1792; 


Comuna avea o suprafață de 
35710 iugăre din care doar 9000 de 
iugăre erau ale românilor, 1000 erau ale 
evreilor. Ocupațiile principale erau 
cultivarea pământului şi mai ales 
creşterea animalelor, în localitate fiind 
2000 de bovine şi 1500 de cai! 

„Poporul e bun, sârguincios şi ce 
e mai însemnat, nu e băutor”. 

- 1914 - localitatea avea 2 
biserici (Sfântul Vasile construită în 
1776 şi Sfântul Nicolae edificată în 
1561). Parohia de Jos avea 1840 suflete 
greco-catolice, 6 romano-catolici, | 
reformat şi 415 evrei. Preot era Vasile 
Ivaşco. Parohia de Sus avea 2452 greco- 
catolici şi 312 evrei. Preot era Ştefan 
Papp. 

- 1918 decembrie - la Marea 
Adunare Naţională de la Alba lulia a 
participat ca delegat Ilie Filip din Apşa 
de Jos. 

- 1920 august 17 - Preotul Ştefan 
Papp, din Parohia de Sus din localitate 

cere episcolului Hossu, parohia vacantă 
din Sat Şugatag şi Hămniceşti, pe motiv că 
parohia lui era în Cehoslovacia şi de 
două luni bune era „sub stăpânire 
străină”. 

- 1929 - localitatea avea 5947 
locuitori din care 2976 bărbaţi şi 3071 
femei (1300 de evrei). Existau trei şcoli: 
românească, cehească şi rusină. Primar 
în localitate era Ilie Filip. 

- 1930 - în Şemantismul Gherlei 
apare protopopiatul Apşa din 
Cehoslovacia aparţinând de episcopia 
din România cu 6 parohii. Apşa de Jos 
avea 2 parohii: Suseni cu 1363 
credincioşi avandu-l ca preot pe Ștefan 
Pop care era şi protopopul districtului şi 
Joseni cu 3746 de credincioşi, preot 
Nicolae Pop. 

- 1932 septembrie 21 - jandarmii 
cehoslovaci trag împotriva populației 
paşnice (omoară un om) care protesta 
împotriva abuzurilor administraţiei 
locale. 88 de persoane au fost trimise în 
judecată şi condamnate în total la 23 ani 

şi 5 luni închisoare şi o amendă de 13.050 coroane. 

- 1933 - Primarul Ilieş Filip este omorat 
mișeleşte lângă localitatea Teacevo. 

- 1938 - Apşa de Jos avea 7000 de suflete din 
care 6000 români, restul evrei şi rusini. Existau 2000 de 
case. 

- 1939 martie - Ungaria ocupă Transcarpatia, 
inclusiv localitatea Apșa de Jos. 

- 1941-1944 - 87 de romani din Apșa au fost 
mobilizați în armata maghiară şi trimişi pe frontul 
rusesc, 140 de români din localitate au fost închişi în 
lagăre și închisori. 

- 1944 mai 23 - a început deportarea celor peste 
1000 de evrei care trăiau în Apşa de Jos. 

- 1944 octombrie 19 - armata sovietică a intrat 
în Apşa de Jos. 12 români au fost înrolați în armata 
sovietică. 

- 1944 octombrie 23 - „ales” în localitate un 
Comitet popular în frunte cu M.V. Filip. 

- 1945 iunie 29 - Transcarpatia a fost alipită 
Uniunii Sovietice. 

- 1946 iunie 25 - denumirea de Apșa de Jos este 
schimbată în Dibrova, 

- 1947 iulie - apare prima întovărăşire la Apşa 
de Jos. 

- 1947 august - Românii din Apșa de Jos se 
ridică împotriva calhozului care tocmai se înființase. 

- 1949 - a fost terminată colectivizarea, 
formandu-se două colhozuri. 21 de bărbaţi au fost 
arestaţi și condamnaţi la 427 ani de închisoare. 

Se constituie detașamente înarmate ale 
populaţiei care luptă în munţi împotriva sistemului 
sovietic, cel mai renumit era detașamentul lui Tologa, un 
locuitor sărac din Apșa de Jos, care a fost trădat şi 
omorât. 

- 1953 - se deschide prima şcoală medie cu 
predare în limba română. 

- 1981 - în Apşa de Jos erau 4985 de oameni apți 
de muncă. Peste 1860 erau nevoiți să plece în alte părţi 
pentru munci sezoniere și astfel să-și caștige pâinea, 
Viniţa, Rostov, Krasnodar, Moscova, Siberia devin 
denumiri des întâlnite în limbajul locuitorilor din Apșa 
de Jos. 

Sumele caștigate cu multă trudă oamenii le 
investeau ca să-și îmbunătăţească condiţiile de trai, în 
primul rand în case arătoase. 

- 1989 octombrie 22 - în incinta Casei de 
Cultură din Apşa de Jos ia ființă Asociaţia social 
culturală a românilor din Transcarpatia „George 
Coşbuc” în frunte cu poetul Ion Mihalca. 

- 1990 ianuarie 24 - încep demersurile de 
construire a noii biserici ortodoxe. 

- 1993 - s-a hotărât readoptarea denumirii 
româneşti a localităţii. 

- 2001 - Apşa de Jos avea 8539 de locuitori şi 
2300 de gospodării. 

- 2001 aprilie 6 - este înregistrată Uniunea 
Regională a Românilor din Transcarpatia „Dacia”, 
preşedinte Ion M. Botoş, care editează şi un ziar „„Apşa”. 

Astăzi Apşa de Jos este o localitate vie în care 
românii, majoritatea populaţiei (98%) reprezintă 
motorul principal al progresului şi dezvoltării. 

Localitatea are şcoală medie (40% din clase 
sunt cu predare în limba română iar 60% sunt clase cu 
predare în limbile ucraineană și rusă), 3 şcoli primare, 
un spital cu 35 de paturi şi 12 medici, un spital de 
fizioterapie cu 60 paturi şi 6 medici, un sanatoriu 
„Mineral? cu 110 paturi, 4 farmacii, o policlinică 
particulară. 

Mai există un muzeu particular, Muzeul de 
Istorie şi Etnografie al Romanilor din Transcarpatia, 
care conservă şi expune obiecte legate de trecutul 
românesc al zonei, 3 asociaţii culturale cu statut 
regional, două cu statut raional. Există trei culte 
principale: ortodox cu 2 biserici, greco-catolic cu | 
biserică, iehovist cu 8 case de rugăciuni şi o biserică 
baptistă. 

Şi astăzi oamenii locului muncesc în mai toată 
Europa, începand din Siberia până la Londra. 

Ca o caracteristică a vieţii economice dinamice 
menţionăm că pe teritoriul comunei acţionează peste 20 
de firme şi 210 oameni de afaceri, circa 40 de magazine 
private, 10 de firme particulare etc. 

Cu banii câștigați oameni îşi construiesc case 
impunătoare care reprezintă mândria comunităţii locale, 
dar şi statutul social al proprietarilor. 

Localitatea are astăzi 9580 de locuitori în 
majoritate covârșitoare români (98%). 

